Koristasin päev enne sünnipäeva Ülejõel oma elamist. Juhtus, et tegin valearvestuse ja jäin kõigega hilja peale - elamine oli muutunud veel suuremaks kaoseks, kui mulle oli esmapilgul tundunud, ja selle suure kaose korrastamine nõudis oodatust rohkem aega. Nii et kui pimedus oli laskumas linna kohale ja korrast mu korteris puudusid veel ainult pestud aknad, lõin käega. Lükkasin akende pesu järgmisele päevale, sest sain aru, et pole tähtis, kas aknad on öösel puhtad  või mitte. Ööl ei ole aknaid.